पवित्र रोमन साम्राज्य

18px
135px

पवित्र रोमन साम्राज्य रोमन साम्राज्य स्वया पा। 

पवित्र रोमन साम्राज्य  (जर्मन भाषा: Heiliges Römisches Reich  , वा 15गु शताब्दीइ: Heiliges Römisches Reich Deutscher Nation ) मध्य युरोपया थीथी क्षेत्र व नगरया राजकुमार व म्याजिस्ट्रेटतयेसं निर्वाचित सम्राटया अधीनय्‌ लाःगु थीथी क्षेत्र व स्वतन्त्र नगरतयेगु पुचः ख।  चार्लेम्याग्न मदयेधुंका वय्‌कःया फ्रांकिश साम्राज्य वय्‌कःया मस्तयेत बिया स्वंगु देशय्‌ बायाछ्वल: पश्चिम फ्रान्सिया, लोथारिंगा व पूर्व फ्रान्सिया। पूर्व फ्रान्सियाया अटो I सन् ९६२स पवित्र सम्राट जुबिलय्‌ पवित्र रोमन साम्राज्य न्ह्यथन धाःसा सन् १८०६स नेपोलियनं क्वचाय्‌कल।  थ्व साम्राज्यया सम्राटतयेसं थःयात चार्लेम्याग्नया उत्तराधिकारी जूगु दावा या व नापं साम्राज्य सन् 800स चार्लेम्याग्न फ्रांकिश सम्राट जुजु जुबिले पलिस्था जूगु नं दावा या।

16गु शताव्दीइ  पवित्र रोमन साम्राज्यं Pier Gerlofs Donia व Wijerd Jelckamaया नेतृत्त्वय्‌ जूगु फ्रिसियनतयेगु बिद्रोह झेलेयायेमाल। थ्व सन् 1515 निसें सन् 1523 तक्क  चली.

१७गु शताब्दीइ थ्व साम्राज्य स्वी दँया हतां (सन् १६१८-सन् १६४८) अस्तव्यस्त जुल। साम्राज्यया करिब ३० प्रतिशत जनसंख्या हतां याना मदया वन। जर्मन राष्ट्रतयेगु पवित्र रोमन साम्राज्यं  थःगु क्षेत्रया भूभाग बुत।

१३गु शताब्दी तक्क, पवित्र रोमन साम्राज्य शक्तिशाली जुयाच्वन। लिपा, साम्राज्य दुनेया दचिज व काउन्टीत अप्व शक्तिशाली जुयावल। अंतय्, सम्राटनाप वास्तविक शक्ति मदया वन व देय्‌ केवल नामय् जक्क अस्तित्वय् दयाच्वन।

भोल्टेयरं, फ्रेञ्च दार्शनिकं १८गु शताब्दीइ ख्यालं धयादिगु दु कि थ्व देय् न पवित्र, न रोमन, न साम्राज्य हे ख।


 लिधंसा 

Category:पवित्र रोमन साम्राज्य